
প্রকাশক 
হাদীছ ফাউগ্ডেশন বাংলাদেশ 
কাজলা, রাজশাহী-৬২০৪ 
হা.ফা.বা. প্রকাশনা-১১ 
ফোন ও ফ্যাক্স : ০৭২১-৮৬১৩৬৫ 

(০ 5 ৮৮৬০ ০৯২১১৩৪৬৭৭৩ হাক) 
১ম প্রকাশ : মার্চ ২০০০ ইং 
২য় প্রকাশ : ডিসেম্বর ২০১০ খ্‌ঃ 


৩য় প্রকাশ : নভেম্বর ২০১৩ খৃঃ 
৪র্থ প্রকাশ : মে ২০১৬ খুঃ 

উকৃদাহ ৫2320) অর্থ বন্ধন বা গিরা। সেমতে আকীদাহ (2১০) অর্থ দৃঢ় বিশ্বাস, 
যাকে ধারণ করে মানুষের জীবন পরিচালিত হয় ৷ আকৃতির দিক দিয়ে বিশ্বের সকল 
মানুষ সমান। তাদের মধ্যে পারস্পরিক পার্থক্য হয় কেবল আকাদা-বিশ্বাসের 
কারণে । একই কারণে একই বনু আদমের কেউ মুমিন, কেউ কাফির । কেউ হিন্দু, 
কেউ মুসলমান । মূলতঃ আল্লাহকে একক সৃষ্টিকর্তা ও বিধানদাতা হিসাবে মেনে 
নেওয়া এবং জীবনের সর্বক্ষেত্রে তার প্রেরিত শরী“আতের অনুসরণ করা ও না 
করার মধ্যেই এই পার্থক্যের কারণ নিহিত। নবীগণ যুগে যুগে মানুষকে এককভাবে 
আল্লাহ্‌র ইবাদত ও আনুগত্যের প্রতি আহ্বান জানিয়ে গেছেন। সর্বশেষ নবী 
মুহাম্মাদ ছাল্লালা-হু আলাইহি ওয়া সাল্লাম-এর আগমনের পরে বিগত সকল এলাহী 
ধর্ম রহিত হয়ে গেছে। সর্বশেষ রাসূলের মাধ্যমে প্রেরিত ইসলাম বিশ্বমানবতার 
জন্য আল্লাহ্র একমাত্র মনোনীত ধর্ম। এই ধর্মের আকীদা তাওহীদের উপর 
ভিত্তিশীল। মুমিনের সার্বিক জীবন তাওহীদ বিশ্বাসকে কেন্দ্র করেই পরিচালিত হয় । 
রাসূলুল্লাহ (ছাঃ) ও খুলাফায়ে রাশেদীনের মৃত্যুর পরবর্তী যুগে মুসলিম উম্মাহর 
আকীদার মধ্যে বিভিন্ন অনৈসলামী আকীদার সংমিশ্রণ ঘটে । হাদীছপন্থী বিদ্বানগণ 
এইসব মিশ্রণ থেকে ইসলামী আক্ুদাকে পরিচ্ছন্ন রাখার চেষ্টায় নিরলস পরিশ্রম 
করেন। সেকারণ তারা ইতিহাসে “'আহলেহাদীছ" নামে পরিচিত হয়েছেন। আর 
আহলেহাদীছগণের আকুদাই মূলতঃ সঠিক ও নির্ভেজাল ইসলামী আকীদা । তাই 
রচিত হয়েছে। এটি মাননীয় লেখক প্রণীত ডক্টরেট থিসিস “আহলেহাদীছ 
আন্দোলন: উৎপত্তি ও ক্রমবিকাশ; দক্ষিণ এশিয়ার প্রেক্ষিত সহ' গ্রন্থের “আকীদা' 
অধ্যায়ের মূল অংশ । এর প্রয়োজনীয় টীকা সমূহ উক্ত গ্রন্থে রয়েছে। আগ্রহী পাঠক- 
পাঠিকা সেখানে দেখে নিতে পারেন। 


সাধারণ পাঠক, ছাত্র ও ব্যস্ত লোকদের কথা চিন্তা করে টীকা বিহীনভাবে সংক্ষিপ্ত 
কলেবরে বইটি প্রকাশিত হ'ল। 


সচিব 
হাদীছ ফাউণ্ডেশন বাংলাদেশ 

চি 


১০৬2৯] 
১- আহলেহাদীছগণ (১) আল্লাহ্র উপরে (২) তাঁর ফিরিশতাগণের উপরে (৩) 
আল্লাহ প্রেরিত কিতাব সমূহের উপরে (৪) রাসূলগণের উপরে (৫) বিচার দিবসের 
উপরে এবং (৬) তাকৃদীরের ভাল-মন্দের উপরে ঈমান পোষণ করেন। 
ব্যাখ্যা: (১) আল্লাহ্র উপর ঈমান : পারিভাষিক অর্থে আহলেহাদীছের নিকটে 
“ঈমান? হ'ল হৃদয়ে বিশ্বাস, মুখে স্বীকৃতি ও কর্মে বাস্তবায়নের সমন্বিত নাম। যা 
আনুগত্যে বৃদ্ি্াপ্ত হয় ও গোনাহে -্বাসপ্াপ্ত হয়। বিশ্বাস ও স্বীকৃতি হ'ল মূল এবং 
কর্ম হ'ল শাখা । যেটা না থাকলে পূর্ণ মুমিন হওয়া যায় না। 
খারেজীগণ তিনটি বিষয়কেই ঈমানের মূল হিসাবে গণ্য করেন। সেকারণ কবীরা 
গোনাহগার ব্যক্তি তাদের মতে কাফের ও চিরস্থায়ী জাহান্নামী এবং তাদের রক্ত 
হালাল। মুরজিয়াগণ বিশ্বাস ও স্বীকৃতিকেই ঈমান” বলেন। “কর্ম ঈমানের অংশ 
নয়। সেকারণ কবীরা গোনাহগার ব্যক্তি তাদের নিকট পূর্ণ ঈমানদার । আমলহীন 
শৈথিল্যবাদী মুসলমানগণের অধিকাংশ নামে-বেনামে এই দলভূক্ত। পক্ষান্তরে 
খারেজী আকীদার অনুসারীরা চরমপন্থী হয়ে থাকেন। উক্ত দুই কষ্টর ও 
শৈথিল্যবাদী আকীদার মধ্যপন্থী হ'ল আহলেহাদীছের আকীদা । এই আকীদার 
অনুসারীগণ কবীরা গোনাহগার ব্যক্তিকে কাফের বলেন না। বরং ফাসেক বা 
ত্রুটিপূর্ণ ঈমানদার বলেন। তারা কবীরা গোনাহকে ঘৃণা করেন ও তা থেকে বিরত 
থাকার চেষ্টা করেন এবং পূর্ণ ঈমানদার হওয়ার জন্য সৎকর্ম সম্পাদনকে আবশ্যিক 
গণ্য করেন। 
মুরজিয়াদের বারোটি উপদলের মধ্যে কার্রামিয়াগণ বিশ্বাস ও আমল ছাড়াই কেবল 
মুখে শ্বীকৃতি” ঈমানের জন্য যথেষ্ট মনে করেন। সাধারণ মুরজিয়াগণ “বিশ্বাস ও 
স্বীকৃতি'কেই ঈমান বলে থাকেন। ইমাম আবু হানীফা ও কিছু সংখ্যক ফক্কীহ 
“আমল'কে ঈমানের অন্তর্ভূক্ত গণ্য করেননি রবং ঈমানের বাস্তব পদ্ধতি ০৫1) _$) 
(১৮। বলে মনে করেন। 


আহলেহাদীছগণ আল্লাহ্‌র উপরে ঈমান রাখেন “রব' হিসাবে, একক ইলাহ" 
হিসাবে, তার অনন্য নাম ও গুণাবলী সহকারে, যা মাখলুকের নাম ও গুণাবলীর 


₹ 2০৬0৬ 5376১৩০6০০9 ৩5৭০৪ 99009 ৩৬৬ 842 9 ০ 
19 কিবা যা: % ১৪ এও টি 

সাথে তুলনীয় নয়। এই নির্ভেজাল একতৃবাদকেই বলা হয় “তাওহীদ”, যাকে 
তিনভাগে ব্যাখ্যা করা চলে । যথা : (১) তাওহীদে রবৃবিয়াত হে_4 ৯০1 4১৯) : 
সৃষ্টি ও পালনে আল্লাহ্র একত্ব (২) তাওহীদে আসমা ওয়া ছিফাত *৮৮। ১৬9) 
(৬০5 : নাম ও গুণাবলীর একতৃ (৩) তাওহীদে ইবাদাত ও উলুহিয়াত 
(৮৯9খ। 5 ১১৩৬। ১৩০৪) : ইবাদত বা উপাসনায় একতৃ। 

€১) তাওহীদে রবৃবিয়াত (4১ +-%) : এর অর্থ হ'ল আল্লাহকে সৃষ্টিকর্তা, 
পালনকর্তা, রূযীদাতা, রোগ ও আরোগ্যদাতা, জীবন ও মরণদাতা প্রভৃতি হিসাবে 
বিশ্বাস করা । কিছু সংখ্যক নাস্তিক ও প্রকৃতিবাদী ছাড়া দুনিয়ার প্রায় সকল মানুষ 
সকল যুগে আল্লাহকে রব" হিসাবে বিশ্বাস করে এসেছে। মুশরিক আরবরাও এ 
বিশ্বাস রাখত । যেমন আল্লাহ পাক নিজেই কালামে পাকে এ ব্যাপারে সাক্ষ্য 
দিয়েছেন (লোকমান ৩১/২১)। এমনকি তারা তাদের সন্তানদের নাম আব্দুল্লাহ, 
আব্দুল মুত্রীলিব ইত্যাদি রাখত । তাই শুধুমাত্র তাওহীদে রবুবিয়াতের উপর ঈমান 
আনলেই কেউ মুমিন হ'তে পারে না এবং আখেরাতে মুক্তি পেতে পারে না, 
যতক্ষণ না তাওহীদে ইবাদতের উপর ঈমান পোষণ করে। 

(২) তাওহীদে আসমা ওয়া ছিফাত (০৫.০__09 ০. ০৩ -৩৯%) : এর অর্থ হ'ল 
আল্লাহ্‌র নাম ও গুণাবলীর একত্র ব্যাপারে যেমন বর্ণিত আছে তেমনভাবেই 
বিশ্বাস করা । কোন রূপক অর্থ ও কল্পিত ব্যাখ্যা ছাড়াই আহলেহাদীছগণ আল্লাহ্‌র 
নাম ও গুণাবলী সংক্রান্ত আয়াত ও ছহীহ হাদীছ সমূহকে প্রকাশ্য অর্থে গ্রহণ করে 
থাকেন। তারা বিশ্বাস করেন যে, আল্লাহ্‌র নিজস্ব আকার আছে, যা কারু সাথে 
তুলনীয় নয়। তারা আল্লাহ্‌র সত্তা ও আকৃতির কোন রূপ কল্পনা করেন না। তার 
সত্তা ও গুণাবলীকে বান্দার সত্তা ও গুণাবলীর সদৃশ মনে করেন না, কিংবা মূল অর্থ 
পরিত্যাগ করে কোন গৌণ অর্থ গ্রহণ করেন না। তারা আল্লাহকে নিরাকার ও নির্ণ 
সত্তা মনে করেন না। তারা আল্লাহ্‌র নাম ও নামীয় সম্তাকে (৯১ *+3) এক 
ও অবিভাজ্য মনে করেন এবং আল্লাহ্র সন্তাগত ও কর্মগত গুণাবলীকে আল্লাহ্‌র 
সত্তার সাথে অবিচ্ছিন্ন ও কুাদীম (সনাতন) বলে বিশ্বাস করেন। 

তারা একথা বিশ্বাস করেন যে, আল্লাহ্র অহি-র মাধ্যমেই কেবল ঈমান ও আকীদা 
বিষয়ে এবং বন্তর ভাল-মন্দ বিষয়ে সঠিক ও নিশ্চিত জ্ঞান লাভ করা সম্ভব৷ 
মুহাম্মাদ (ছাঃ) সহ দুনিয়ার সকল নবীই এ বিষয়ে কেবল অহি-র সাহায্যে জ্ঞান 
লাভ করেছেন। এমনকি “আল্লাহ ছাড়া কোন মাবুদ নেই' এই মৌলিক বিষয়ে 
নিশ্িত ঈমান আনয়নের জন্য কেবল মানবীয় জ্ঞানই যথেষ্ট নয়, বরং “অহি 
প্রয়োজন (শুরা ৪২/৫১) এবং উম্মতের জন্য প্রয়োজন অহি-র নিকটে নিঃশর্ত 


আত্মসমর্পণ । নইলে ঈমান আনার পরেও মুশরিক হওয়ার সমূহ সম্ভাবনা থাকে ৪ 
(১১৮১4 ০৯৪ মর ৩০ ০ ৬৭৬ ইউসুফ ১২/১০৬)। 

ইসলামে উচ্থুলী ফের্কাবন্দীর অধিকাংশ ক্ষেত্রে মূল কারণ হ'ল “তাওহীদে আসমা 
ওয়া ছিফাত' সম্পর্কে আকুীদাগত বিভ্রান্তি । উক্ত বিষয়ে মুসলিম বিদ্বানগণ মূলতঃ 
দু'দলে বিভক্ত হয়ে গেছেন। একদল আন্মাহ্‌র নিরেট একতৃ প্রমাণ করতে গিয়ে 
তাকে নিরাকার এবং নাম ও গুণহীন সত্তা মনে করেছেন। এরা প্রধান তিন দলে 
বিভক্ত ।- 

(ক) জাহ্‌্মিয়া (৮৯৫4) : যারা আল্লাহকে নাম ও গুণহীন সত্তা মনে করেন। এরা 
জাহ্‌ম বিন ছাফওয়ান সমরকন্দীর (নিহত ১২৮ হিঃ) অনুসারী, যিনি ইসলামে 
সর্বপ্রথম সর্বেশ্বরবাদ (91০) 94-) বা অদ্বৈতবাদী দর্শনের (১১ ৯9 ৪. ৯5) 
আমদানীকারী জাঁদ বিন দিরহাম খোরাসানীর (নিহত ১২৪ হিঃ) শিষ্য ছিলেন। 
এই ব্যক্তি ও তার অনুসারীরাই সর্বপ্রথম আরশে আল্লাহ্‌র অবস্থান, কুরআন 
আল্লাহ্‌র সনাতন কালাম হওয়া, আল্লাহ্‌র গুণযুক্ত সত্তা হওয়া ইত্যাদি সম্পর্কে প্রশ্ন 
উত্থাপন করেন। এরপর থেকেই আন্রাহ্র নাম ও গুণাবলীর একত্ব সম্পর্কে 
মুসলমানদের মধ্যে সন্দেহ ও সংশয় প্রকাশ করা হ'তে থাকে, যা ইতিপূর্বে ছিল 
না। জাহ্মিয়াগণ এমন একটি শূন্য সত্তার ইবাদত করেন যার শ্রবণ, দর্শন ও 
দয়া্ুণ কিছুই নেই। এঁরা জাহ্মিয়া, নাজ্জারিয়া, যার্রারিয়া প্রভৃতি উপদলে 
বিভক্ত । 

(খ) মুতাযিলা ৫)০।) : এরা আল্লাহকে গুণহীন নামীয় সত্তা মনে করেন। তাদের 
মতে আল্লাহ্‌র সন্তা যেমন সনাতন (কাদীম), তার গুণাবলীকেও তেমনি সনাতন 
মনে করলে “শিরক করা হবে । সে কারণ তারা বলেন, আল্লাহ ইলম (জ্ঞান) ছাড়াই 
“আলীম* (সর্বজ্ঞ), কুদরত শৈক্তি) ছাড়াই “কাদীর' (সর্বশক্তিমান), হায়াত (জীবন) 
ছাড়াই 'হাই' (চিরঞ্তীব) ইত্যাদি। তারা আল্লাহ্র নাম ও নামীয় সত্তার "__31) 
(৬৯; পার্থক্য করে থাকেন। তাদের কথিত কালেমায়ে শাহাদাতের অর্থ হ'ল- 
“আমি সাক্ষ্য দিচ্ছি সেই সত্তার যার নাম আল্লাহ, তিনি ব্যতীত কোন ইলাহ নেই 
এবং আমি সাক্ষ্য দিচ্ছি সেই ব্যক্তির যার নাম মুহাম্মাদ, তিনি আল্লাহ্‌র রাসূল? । 
মুতািলাগণ ওয়াছিল বিন আত্বী (৮০-১৩১ হিঃ)-এর অনুসারী । এরা 
ওয়াছিলিয়াহ, হুযাইলিয়াহ, নিযামিয়াহ প্রভৃতি ১২টি উপদলে বিভক্ত। জাহ্মিয়া ও 
মু'তাযিলা সকলে '“মু'আত্ত্বিলাহ' নিগুণবাদী) বলে অভিহিত । 

গে) আশ'আরিয়া (৫): এরা আল্লাহর “আলীম (সর্বজ্ঞ), “কনাদীর' 
(সর্বশক্তিমান), “হাই' (চিরঞ্ীব), “মুরীদ (ইচ্ছাকারী), “মুতাকাল্লিম' (কথক), 
“সামী শ্রোতা), “বাছীর' (দ্রষ্টা)-সহ মোট সাতটি গুণকে স্বীকার করেন ও বাকী 
সকল গুণকে অস্বীকার করেন। এরা আবুল হাসান আলী বিন ইসমাঈল আশ'আরীর 
(২৬০-৩২৪ হিঃ) অনুসারী | ৩০০ হিজরীতে তিনি এই মত পরিত্যাগ করে আহলে 
সুন্নাতের অনুসারী হন৷ তবে তার অনুসারী দল পূর্বমতে রয়ে যায়। 

বিদ্বানদের দ্বিতীয় দলটি আল্লাহকে নাম ও গুণযুক্ত সত্তা মনে করেন। এই দলের 

“মুজাস্সিমাহ' (কোয়াবাদী) নামে পরিচিত হয়েছেন। কিছু বিদ্বান আল্লাহ্‌র 
গুণাবলীকে বান্দার গুণাবলীর সদৃশ মনে করে 'মুশাব্বিহাহ' (সাদৃশ্যবাদী) নামে 
অভিহিত হয়েছেন। এদের কেউ কেউ সৃষ্টির মধ্যে স্রষ্টার কল্পনা করে “সর্বেশ্বরবাদী 
জে ৯) হয়ে গেছেন। এরা বেশ কয়েকটি উপদলে বিভক্ত । 

উপরোক্ত দুই মতের মধ্যবর্তী পথ হ'ল এই যে, আল্লাহ পাক অবশ্যই নাম ও 
গুণযুক্ত সন্তা। তবে তার সত্তা ও গুণাবলী বান্দার সন্তা ও গুণাবলীর সাথে তুলনীয় 
নয়। বরং পবিত্র কুরআন ও ছহীহ হাদীছে আল্লাহ্‌র নাম ও গুণাবলী যেভাবে বর্ণিত 
হয়েছে, সেভাবেই তার উপরে ঈমান আনতে হবে। এই মধ্যবর্তী পথই হ'ল 
আহলেসুন্নাত আহলেহাদীছের পথ ও গৃহীত আকীদা, যা ছাহাবায়ে কেরাম ও 
সালাফে ছালেহীনের গৃহীত আকীদার অনুরূপ । 

লোকেরা আল্লাহ্‌র নামকেও বিকৃত করেছে। জাহেলী যুগের আরবরা তাদের কিছু 
কিছু উপাস্যের নাম আল্লাহ্‌র পরিবর্তে 'লাত", আযীযের বদলে “উষযা”, মান্নানের 
বদলে 'মানাত” রেখেছিল। বর্তমানে হিন্দুরা ঈশ্বর, ভগবান, ৃষ্টানরা গড”, 
মুসলমানদের কেউ কেউ মৃত বুযর্গকে “গাউছুল আযম" মুশকিল কুশা' স্তগীর' 
ইত্যাদি বলে সম্বোধন করে ও প্রার্থনা নিবেদন করে থাকে । অথচ এসব কোন 
নামই আল্লাহ্‌র মনোনীত নয়। বরং তার উত্তম নাম সমূহ রয়েছে, যা পবিত্র কুরআন 
ও ছহীহ হাদীছ সমূহে বর্ণিত হয়েছে। যেখানে আল্লাহ্‌র হাত, পা, চেহারা, আরশে 
অবস্থান, তার কথা বলা, নিম্ন আকাশে অবতরণ, কিয়ামতের দিন মুমিন বান্দাদের 
দর্শন দান ইত্যাদি অনেক বিষয় বর্ণিত হয়েছে । আহলেহাদীছগণ এই সকল বিষয়ে 
দৃঢ় বিশ্বাস পোষণ করেন এবং সকল প্রকার দূরতম ব্যাখ্যা ও মন্তব্য হ'তে বিরত 
“লোকদের প্রদত্ত বিশ্নেষণসমূহ হ'তে তোমার প্রভু মুক্ত * শুরা ৪২/১১, ইখলাছ ১১২/৪, 
ছাফফাত ৩৭/১৮০)। 

(৩) তাওহীদে ইবাদত ৫১৮ :»। এ_ ৮) : এর অর্থ হ'ল “সর্বপ্রকার দাসত্‌ ও 
ইবাদতের জন্য আল্লাহকে একক গণ্য করা” । আল্লাহ্‌র জন্য সবধিক ভালবাসা সহ 
চরম প্রণতি পেশ করাকে “ইবাদত' বলা হয়। সামগ্রিক অর্থে ইবাদত” এ সকল 
প্রকাশ্য ও গোপন কথা ও কাজের নাম, যা আল্লাহ ভালবাসেন ও যাতে তিনি খুশী 
হন। ইলাহ" হ'লেন সেই সত্তা যার নিকটে আশ্রয় ভিক্ষা করতে হয় ও যাকে 
ইবাদত করতে হয় মহব্ৰতের সাথে একনিষ্ঠভাবে ভীতিপূর্ণ সম্মান ও শ্রদ্ধার সাথে। 
মানুষের জীবনে আকীদা ও আমলের দু'টি প্রধান দিক রয়েছে। এর মধ্যে 
আকুীদাগত দিক বা বিশ্বাসের জগতই গুরুতৃপূর্ণ। বিশ্বাস অনুযায়ী কর্ম হয় এবং স্ব 
স্ব আকীদা মতে মানুষের সার্বিক জীবন পরিচালিত হয়। একজন পূর্ণ মুমিন তার 
আধ্যাত্মিক জীবনে ছালাত-ছওম, যবহ-মান্নত, হজ্জ-ত্াওয়াফ, প্রার্থনা-তাওয়াক্কুল 
ইত্যাদি ইবাদতের সকল পদ্ধতিতে যেমন ইলাহী বিধান মেনে চলবেন, বৈষয়িক 
জীবনেও তেমনি আল্লাহ্র কিতাব, রাসুলের (ছাঃ) সুন্নাত এবং যুগের শরী“আত 

অভিজ্ঞ মুসলিম বিদ্বানগণের ইজতিহাদ অনুযায়ী স্বীয় কর্ম পরিচালনা করবেন। যে 
ইজতিহাদ হবে স্রেফ আল্লাহ্‌র সন্তুষ্টির জন্য ও যুগের উদ্ভুত সমস্যাবলীর শরী“আত 
অনুযায়ী সমাধান দেওয়ার জন্য । 

আল্লাহ ও রাসূল (ছাঃ)-কে বাদ দিয়ে অন্য যার কাছ থেকেই ফায়ছালা নেওয়া হবে 
অথবা অন্ধ আনুগত্য প্রদর্শন করা হবে সেই-ই হবে 'ত্বাগৃত', যা থেকে দূরে থাকার 
জন্য এবং মানুষের সার্বিক জীবনের সকল প্রকার আনুগত্যকে ত্াগৃতমুক্ত করে স্রেফ 
আল্লাহ্‌র উদ্দেশ্যে খালেছ ও নিরংকুশ করার জন্য যুগে যুগে নবীগণ মানবজাতিকে 
আহ্বান জানিয়ে গেছেন। তাই ত্বাগৃতকে অস্বীকার করা ব্যতীত আল্লাহ্‌র ইবাদত 
হাছিল হওয়া সম্ভব নয়। মূলতঃ এটাই হ'ল “তাওহীদে ইবাদত? বা উলুহিয়াতের 
মূল কথা, যার উপরে দৃঢ় ঈমান পোষণ করা ব্যতীত কারু পক্ষে পূর্ণ মুমিন হওয়া 
সম্ভব নয়। আল্লাহ পাক জিন্‌ ও ইনসানকে কেবলমাত্র তার ইবাদতের জন্য সৃষ্টি 
করেছেন। তাই ইকামতে দ্বীন অর্থ ইন্কামতে তাওহীদ । সকল নবীই যে তাওহীদ 
প্রতিষ্ঠার জন্য মানবজাতির নিকট প্রেরিত হয়েছিলেন । হুকুমত কায়েম অনেক সময় 
তাওহীদ কায়েমে সহায়ক হ'লেও তা কখনো মুখ্য নয় এবং পৃথিবীতে নবী প্রেরণের 
উদ্দেশ্য কখনোই সেটা ছিল না। 


আহলেহাদীছগণ উপরোক্ত তিন প্রকার তাওহীদকেই গ্রহণ করেন ও সেভাবেই 
আল্লাহ্র উপর ঈমান পোষণ করে থাকেন। 


(২) ফিরিশতাগণের উপর ঈমান (₹_5৩১৬ 9051) : আহলেহাদীছের আকীদা 
হিসাবে বর্ণিত এক নম্বর ক্রমিকের ছয়টি বিষয়ের মধ্যে দ্বিতীয়টি হ'ল 
ফিরিশতাগণের উপরে ঈমান আনা । ফিরিশতাগণ নূরের তৈরী আল্লাহ্র এক বিশেষ 
সৃষ্টি, যারা অদৃশ্যভাবে সৃষ্টিকুলের সেবায় সর্বদা নিয়োজিত এবং আল্লাহ্‌র হুকুমে 
তৎপর আছেন। ফিরিশতাগণের সর্দার জিব্বীল (আঃ) আল্লাহ্‌র নির্দেশক্রমে নবীদের 
নিকটে “অহি" বহনের মহান দায়িত্ব পালন করে থাকেন। কুরআন ও হাদীছে 
ফিরিশতা সম্পর্কে যা কিছু এরশাদ হয়েছে, সবকিছুতে বিশ্বাস স্থাপন করা 
ওয়াজিব। এগুলি অদৃশ্য বিষয়ক জ্ঞান। এখানে “অহি" ব্যতীত কল্পনার কোন স্থান 
নেই। 


(৩) রাসূলগণের প্রতি ঈমান ৫).,918 00০41) : রাসূল" বলতে আল্লাহ্‌র পক্ষ হ'তে 
বান্দার মধ্য থেকে নির্বাচিত আল্লাহ্‌র বাণীবাহকগণকে বুঝায় । কুরআনে বর্ণিত 
পঁচিশ জন নবী ও রাসূল এবং হাদীছে যে সর্বমোট ৩১৫ জন রাসূলসহ এক লক্ষ 
চব্বিশ হাযার পয়গাম্বরের কথা বর্ণিত হয়েছে, তাদের সকলেই এতে শামিল 
হবেন। নবী ও রাসূলগণ সম্পর্কে এই বিশ্বাস পোষণ করা ওয়াজিব যে, তারা 
সকলেই মানুষ ছিলেন এবং নবুঅত প্রাপ্তির আগে ও পরে স্বেচ্ছাকৃত যাবতীয় 
ছগীরা ও কবীরা গোনাহ হ'তে তারা মাছুম বা নিষ্পাপ ছিলেন। আল্লাহ্‌র যে সমস্ত 
বাণী তারা প্রাপ্ত হয়েছিলেন, তা সবই নির্ভুল ও যথাযথভাবে তারা স্ব স্ব উম্মতের 
নিকটে পৌছে দিয়েছেন। উম্মতের কোন বিশেষ ব্যক্তির নিকটে বিশেষ কোন ইল্ম 

তারা লুকিয়ে রেখে যাননি। তাবলীগে দ্বীনের ব্যাপারে খেয়ানত, অলসতা, 
স্মৃতিশক্তির দুর্বলতা ইত্যাদি যাবতীয় রকমের ত্রুটি হ'তে তীরা মুক্ত ছিলেন 
চারজন শ্রেষ্ঠ রাসূলের মধ্যে শেষনবী মুহাম্মাদ (ছাঃ) ছিলেন জিন্‌ ও ইনসান সহ 
সকল মাখলুব্াতের জন্য প্রেরিত বিশ্বনবী । বাকী সকলে ছিলেন স্ব স্ব গোত্রের ও 
সম্প্রদায়ের নিকট প্রেরিত নবী (বুখারী, মুসলিম)। 

(৪) আল্লাহ্‌র কিতাব সমূহের উপরে ঈমান থে_741 ৮২ ৪. 0531) : শ্রেষ্ঠ 
চারখানা কিতাব তাওরাত, যবুর, ইঞ্জীল ও কুরআন ছাড়াও ইবরাহীম (আঃ) ও 
অন্যান্য নবী ও রাসুলের নিকটে প্রেরিত সকল গ্রন্থ ও পুস্তিকাকে আল্লাহ প্রেরিত 
কিতাব ও ছহীফা হিসাবে বিশ্বাস করা ওয়াজিব। পবিত্র কুরআন তার পূর্বেকার 
সকল কিতাব ও ছহীফা সমূহের সত্যায়নকারী ও সর্বশেষ ইলাহী কিতাব । 

(৫) আখেরাতে বিশ্বাস 6 £ ০৮ 731) : দুনিয়ার এ ক্ষণস্থায়ী জীবন শেষে 
আখেরাতের অনন্ত জীবন রয়েছে। মৃত্যুর পরেই যার সুচনা হয়। ক্িয়ামতের দিন 
সকল মৃতব্যক্তি স্ব স্ব দেহে পুনজবিন লাভ করবে । অতঃপর আল্লাহ্‌র দরবারে সারা 
জীবনের আমলের জন্য বিচারের সম্মুখীন হবে। প্রত্যেকের আমলনামা তার ভান 
হাতে অথবা বাম হাতে দেওয়া হবে। অতঃপর সে অনুযায়ী সে জান্নাতে শান্তিময় 
জীবন যাপন করবে অথবা জাহান্নামের আগুনে দগ্ষীভূত হ'তে থাকবে । 

(৬) তাকৃদীরে বিশ্বাস (9--$ 9031) : আজাল হোয়াত), আমল, রিযিক, জান্নাতী 
বা জাহান্নামী- এই প্রধান চারটি বিষয় সহ বান্দার সমগ্ধ জীবনের ভাল-মন্দ সকল 
কাজকর্ম আসমান-যমীন সৃষ্টির পঞ্চাশ হাযার বৎসর পূর্বে আল্লাহ্‌র ইল্মে লিপিবদ্ধ 
হয়ে আছে। তাছাড়া একদল মানুষকে আন্নাহ পাক জান্নাতের জন্য ও একদলকে 
জাহান্নামের জন্য সৃষ্টি করেছেন। যার খবর তিনি ব্যতীত অন্য কারু পক্ষে জানা 
সম্ভব নয়। জানা না থাকার কারণেই জান্নাত পাওয়ার আশায় মুমিন বান্দা তার 
তাকৃদীরের উপরে আস্থা রেখে পূর্ণ তাদবীর ও প্রচেষ্টা চালিয়ে যায়। বিপদে সে 
ধৈর্য হারায় না, আনন্দে সে আত্মহারা হয় না। ইহকালে সে সুষ্ঠু (১127০0), 
নিশ্চিন্ত ও শান্তিময় জীবন যাপন করে । কারণ সে জানে যে, তাকৃদীরের লিখনের 
বাইরে সে কিছুই প্রাপ্ত হবে না। জাক্রিয়াগণ অদৃষ্টবাদী হয়ে নিজেদেরকে 
ইচ্ছাশক্তিহীন জড়পদার্থ ভেবেছেন। কাদারিয়াগণ তাক্দীরকে অস্বীকার করে 
নিজেদেরকে স্ব স্ব ভাগ্য বিধায়ক মনে করেছেন। প্রকৃত পথ এ দুইয়ের মাঝখানে, 
যা আহলেসুননাত আহলেহাদীছের পথ ও গৃহীত আক্বীদা । 

২- আহলেহাদীছের অন্যতম আকীদা এই যে, ইবাদতের জন্য যেমন আল্লাহকে 
একক গণ্য করতে হবে, অনুসরণের জন্য তেমনি রাসূলুল্লাহ (ছাঃ)-কে একক গণ্য 
করতে হবে। 

কালেমায়ে শাহাদাতের প্রথম অংশের দাবী হ'ল গায়ক্ুল্লাহকে অস্বীকার করে সকল 
প্রকার ইবাদত ও দাসত্ৃকে স্রেফ আল্লাহ্‌র জন্য খালেছ করা। দ্বিতীয় অংশের দাবী 
হ'ল আল্লাহকে পাওয়ার জন্য তাঁর প্রেরিত পুরুষ মুহাম্মাদ ছছোঃ)-কে অনুসরণের 

ক্ষেত্রে একক গণ্য করা। যারা মানুষের জীবনকে বিচ্ছিন্ন ভাবেন ও বৈষয়িক 
ব্যাপারসমূহ পরিচালনার জন্য ইসলামী শরী“আত যথেষ্ট নয় বলে মনে করেন, তারা 
করেন। আহলেহাদীছগণ মুহাম্মাদ (ছাঃ)-কে নূরের নবী নন, বরং মাটির মানুষ 
(কাহফ ১৮/১১০) বলে বিশ্বাস করেন । তারা শেষনবীর মাধ্যমে প্রাপ্ত ইলাহী বিধান ও 
তার প্রদর্শিত ইসলামী শরী'আতের যথাযথ ও সার্বিক অনুসরণকে মানবজাতির 
ইহকালীন মঙ্গল ও পরকালীন মুক্তির আবশ্যিক পূর্বশর্ত বলে বিশ্বাস করেন। তারা 
বিশ্বাস করেন যে, ইবাদতের বিষয়টি হ'ল “তাওকীফী”। যেখানে কোনরূপ কমবেশী 
করার অধিকার কারু নেই। অতএব শরী'আত রচনার পরিমপগ্জলে অন্য কারু 
প্রবেশাধিকার চিরকালের জন্য নিষিদ্ধ। সেমতে ইস্তিহসান” অনুযায়ী কোন 
সিদ্ধান্ত নিলে সেটা নতুনভাবে শরী'আত রচনার শামিল হবে। আহলেহাদীছগণ 
আকীদা ও আহকাম বিষয়ে 'যঈফ' হাদীছ থেকে দলীল গ্রহণ করেন না। তবে 
কোন বিষয়ে ফাসিদ ক্য়াসের বদলে যঈফ হাদীছকে অগ্রগণ্য মনে করেন। তারা 
সর্বদা ছহীহ হাদীছের অনুসরণে সচেষ্ট থাকেন এবং “মুতাওয়াতির ও “আহা-দ' 
পর্যায়ের ছহীহ হাদীছকে ইসলামী আইনের উৎস হিসাবে গণ্য করেন। 

৩- আহলেহাদীছগণ ঈমানের হবাস-বৃদ্ধিতে বিশ্বাসী : তাঁদের মতে নেক আমলের 
দ্বারা ঈমান বৃদ্ধিপ্রাপ্ত হয় এবং গোনাহে স্াসপ্রাপ্ত হয়। তাদের প্রধান দলীল সমূহের 
কয়েকটি নিম্নরূপ : 

(১) আল্লাহ পাক এরশাদ করেন যে, “মুমিন কেবল তারাই যাদের নিকটে আল্লাহ্‌র 
কথা বলা হ'লে ভয়ে তাদের হৃদয় কেঁপে ওঠে এবং যখন তাদের নিকটে আল্লাহ্‌র 
আয়াতসমূহ পাঠ করা হয়, তখন তাদের ঈমান বৃদ্ধি পায় এবং তাদের প্রভুর উপরে 
তারা একান্তভাবে নির্ভরশীল হয়' আনফাল ৮/২-৫)। 

(২) রাসূলুল্লাহ ছছোঃ) এরশাদ করেন, ঈমানের স্তরের অধিক শাখা রয়েছে। যার 
মধ্যে সর্বোত্তম (4-১০) হ'ল লা ইলাহা ইল্লাল্লাহ' এবং সর্বনিম্ন (১১১) হ'ল রাস্ত 
1 হ'তে কষ্ট (বাধা) দূর করা'। অন্য বর্ণনায় এসেছে, “ঈমানের সত্তরের অধিক স্তর 
রয়েছে। তন্ধ্যে সর্বোচ্চ স্তর (৮৯১৬) হ'ল..... বেখারী, মুসলিম)। 

(৩) ওমর ফারূক (রাঃ) বলেন, “পৃথিবীর সকল মুমিনের ঈমান আবুবকর (রাঃ)- 
এর ঈমানের সাথে ওযন করা হ'লে আবুবকর (রাঃ)-এর ঈমানের ওযন বেশী হবে' 
(ইবনু আহমাদ, কিতাবুস সুন্নাহ) । 

(৪) ইমাম হুসাইন বিন মাসউদ বাগাভী (৪৩৬-৫১৬ হিঃ) বলেন, "সকল ছাহাবী, 
তাবেঈ ও পরবর্তীকাল সুন্নাহর পপ্তিতগণ এ ব্যাপারে এক্যমতে পৌছেছেন যে, 
আমল ঈমানের অংশ। ...তারা সকলেই বলেন যে, ঈমান আনুগত্যের দ্বারা 
বৃদ্ধিপ্রাপ্ত হয় এবং গোনাহের দ্বারা হ্থাসপ্রাপ্ত হয় শোরহুস সুন্নাহ) । 

খারেজী ও মুঁতাযিলীগণ আমলকে ঈমানের অংশ মনে করলেও তারা ঈমানের 
হ্রাস-বৃদ্ধিতে বিশ্বাসী নন। খারেজীদের মতে কবীরা গোনাহগার ব্যক্তি কাফির 
এবং মুঁতাধিলীদের নিকটে সে “মুমিনও নয় কাফিরও নয় বরং দুইয়ের মধ্যবর্তী 
স্থানে (৩7 ৩৩ 17০) । মুরজিয়াদের নিকটে আমল ঈমানের অংশ নয় এবং 
ঈমানের ত্রাস-বৃদ্ধি নেই। তাদের মতে আবুবকরের ঈমান ও অন্যদের ঈমান 
সমান। এরা শৈথিল্যবাদী' হিসাবে অভিহিত। 

৪- আহলেহাদীছের আকীদা মতে কবীরা গোনাহগার মুমিন ঈমান হ'তে খারিজ 
নয়। সে তওবা না করে মারা গেলেও স্থায়ীভাবে জাহান্নামী নয়। আল্লাহ পাক 
শিরক ব্যতীত বান্দার যে কোন গোনাহ মাফ করে থাকেন। গোনাহের কারণে 
তাকে “গোনাহগার' (৬৬), “দোষযুক্ত' ৫০5৪), “ফাসিক্‌" (৬) ইত্যাদি বলা 
যাবে। কিন্তু খাঁটি মুমিন” (3__» ৬$) কিংবা “কাফির' (৮5) বলা যাবে না। 
একজন ঘৃমন্ত ব্যক্তি মৃতের ন্যায় হ'লেও তাকে যেমন প্রাণহীন মৃত বলা যায় না, 
তেমনি গোনাহে লিপ্ত হওয়ার কারণে ঈমানের দীপ্তি সাময়িকভাবে স্তিমিত হ'য়ে 
গেলেও কোন মুমিনকে ঈমান শুন্য কাফির বলা যায় না। তাছাড়া কিয়ামতের দিন 
শেষনবীর শাফা“আত তো মূলতঃ কবীরা গোনাহগার মুমিনদের জন্যই হবে । 


কবীরা গোনাহগার ব্যক্তি খারেজীদের নিকটে কাফির ও চিরস্থায়ী জাহান্নামী । 
মু'তািলাদের নিকটে ফাসিক এবং চিরস্থায়ী জাহান্নামী । তবে কাফিরদের তুলনায় 
তাদের আযাব কিছুটা হালকা হবে । মুরজিয়াদের মতে আমল যেহেতু ঈমানের 
অংশ নয়, সেহেতু কবীরা গোনাহ তার ঈমানের কোন ক্ষতি করবে না। 


৫- আহলেহাদীছের আকীদা মতে আল্লাহ বান্দার ভাল-মন্দ সকল কর্মের স্রষ্টা । 


যেমন এরশাদ হয়েছে- “আল্লাহ তোমাদেরকে ও তোমরা যা কর সবকিছুকে সৃষ্টি 
করেছেন" ছোফফাত ৩৭%/৯৬)। বান্দা হ'ল আল্লাহ সৃষ্ট কর্মশক্তি প্রয়োগে স্বাধীন 
ইচ্ছাশক্তির অধিকারী | যেমন এরশাদ হয়েছে “আমরা রাস্তা বাৎলে দিয়েছি। এক্ষণে 
তোমরা তা অনুসরণ করে কৃতজ্ঞ হও অথবা অকৃতজ্ঞ হও" (দাহর ৭৬/৩)। এই 
কর্মশক্তির ভাল-মন্দ প্রয়োগের উপরে নির্ভর করছে বান্দার পুরস্কার লাভ অথবা 
শাস্তি ভোগ। আল্লাহ বলেন, “স্ব স্ব আমলের বাইরে আজকের দিন কাউকে কোন 
বদলা দেওয়া হবে না বা সামান্যতম যুলুম করা হবে না” (ইয়াসীন ৩৬/৫৪)। 
মোটকথা আল্লাহ হ'লেন কর্মের অ্রষ্টা (1৮১৩ 9:৮-) এবং বান্দা হ'ল কর্মের বাস্ত 
বায়নকারী (২৮৬৬ 1০৬)। অদৃষ্টবাদী জাবরিয়াগণ বান্দাকে ইচ্ছা ও কর্মশক্তিহীন 
বাধ্যগত জীব' (১৬1১১ 2১)] ১১ « 5)-ও ১ এ) ও ১৯) বলে মনে করেন। 


৬- আহলেহাদীছের অন্যতম আকীদা হ*ল “আল্লাহ্র কালাম সৃষ্ট নয়' একথা মনে- 
প্রাণে বিশ্বাস করা। 


অন্যান্য সকল গুণের ন্যায় আল্লাহ্‌র কথা বলার গুণও ক্বাদীম বা সনাতন, যা 
আল্লাহ্‌র নিজ সত্তার সঙ্গে সম্পৃক্ত । যে কুরআন আমরা পড়ি বা শুনি, যা স্মৃতিতে 

ধারণ করি বা লিখি, তা নিঃসন্দেহে আল্লাহ্‌র কালাম । কুরআনের প্রতিটি বর্ণ, শব্দ, 
অর্থ, আওয়ায সবই আল্লাহ্র, যা কাদীম ও গায়ের মাখলুক্‌। কুরআন “লওহে 
মাহফুযে' সুরক্ষিত ছিল। সেখান থেকে জিবীল মারফত ধীরে ধীরে পর্যায়ক্রমে 
শেষনবী মুহাম্মাদ (ছাঃ)-এর উপরে নাযিল হয়েছে। অতঃপর যে ভাষায় কুরআন 
আল্লাহ্র পক্ষ হ'তে নাধিল হয়েছে, আল্লাহ্র নবী (ছাঃ) সেই ভাষাতেই 
যথাযথভাবে তা বিশ্ববাসীর নিকটে পৌছে দিয়েছেন । 


রাসূলুল্লাহ ছোঃ) এরশাদ করেন, “যে ব্যক্তি আল্লাহ্র কিতাব হ'তে একটি বর্ণ পাঠ 
করল, সে নেকী পেল। প্রত্যেক নেকী তার দশগুণ হয়। আমি বলি না যে, আলিফ 
লাম মীম ৫।) একটি হরফ । বরং “আলিফ' একটি হরফ, “লাম' একটি হরফ ও 
“মীম' একটি হরফ" (তিরমিযী)। তিনি বলেন, “তোমরা কি আমাকে আমার প্রভুর 
কালাম প্রচার করতে বাধা দিবে? আবুদাউদ)। এ থেকে বুঝা যায় যে, কুরআনের 
প্রতিটি বর্ণ আল্লাহ্‌র । 


এক্ষণে যদি কেউ বলেন যে, কুরআন মাখলুক্‌ কিংবা কুরআনের শব্দ মাখলুক্‌ ও 
মূল ভাবটি (১) কাদীম, কিংবা বর্তমান কুরআন আল্লাহ্‌র কালাম হওয়া সম্পর্কে 
আমি নিশ্চিত নই কিংবা যদি কেউ কুরআনের কোন একটি হরফকেও অবিশ্বাস বা 
অস্বীকার করে, সে মুমিন নয়। 


৭- গায়েবে বিশ্বাস : আহলেহাদীছগণ এসব গায়েবী ব্যাপারে দৃঢ়বিশ্বাস পোষণ 
করেন, যে সকল বিষয়ে রাসূলুল্লাহ (ছাঃ) স্বীয় উম্মতকে খবর দিয়েছেন। যেমন 
মি'রাজের ঘটনাবলী, কবরের সওয়াল-জওয়াব, আযাব ও শান্তি, ক্য়ামতপূর্ব কালে 
ইমাম মাহ্‌দী-র আগমন ও সমগ্র পৃথিবীতে সাত বছর যাবত ন্যায়ের শাসন প্রতিষ্ঠা, 
মানুষের সঙ্গে নিজ অঙ্গ-প্রত্যঙ্গ, চাবুকের অগ্রভাগ, জুতার ফিতা এবং জীবজন্তর 
কথোপকথন প্রভৃতি ছাড়াও ব্িয়ামত প্রার্কালের দশটি নিদর্শন, যেমন (১) পশ্চিম 
দিকে হ'তে সূর্যের উদয় (২) “দাব্বাতুল আরয'-এর আগমন (৩) দাজ্জালের 
আবির্ভাব (৪) ঈসা (আঃ)-এর অবতরণ (৫) ইয়াজুজ-মাজুজ-এর আগমন (৬) 
প্রাচ্যে (৭) পাশ্চাত্যে ও (৮) আরব উপদ্বীপে মাটিতে ধ্বস নামা (৯) ধোয়া 
উদগীরণ ও সবশেষে (১০) ইয়ামন অথবা অন্য বর্ণনা মতে এডেন-এর গর্তসমূহ 
0৩ যা লোকদেরকে হাশরের ময়দানের 

দিকে হাঁকিয়ে নিয়ে যাবে। অন্য বর্ণনা মতে প্রচণ্ড ঝড়' যা লোকদেরকে সমুদ্রে 
নিক্ষেপ করবে । অতঃপর সিংগায় ফুঁক দান, ক্রিয়ামত অনুষ্ঠান, মৃতদের পুনজীবিন 
লাভ, হাশরের ময়দানে জমায়েত হওয়া, বিচারের সম্মুখীন হওয়া, দাঁড়িপাল্লায় 
আমলের ওযন হওয়া, হাউয কাওছার, পুলছিরাত সবকিছুকেই নির্ধিধায় সত্য বলে 
বিশ্বাস করা। 


৮- জান্নাত, জাহান্নাম ও তার ভিতরকার সবকিছু বর্তমানে সৃষ্ট অবস্থায় আছে ঃ যার 
প্রকৃত অবস্থা মানুষের জ্ঞানের বাইরে । মি'রাজের সময়ে আল্লাহ্‌র নবী (ছাঃ) স্বচক্ষে 

এগুলি প্রত্যক্ষ করেছেন। কবরবাসীগণ জান্নাতের সুগন্ধি বা জাহান্নামের উত্তাপ 
কবরেই প্রাপ্ত হবে। প্রতিদিন সকালে ও সন্ধ্যায় তাদেরকে স্ব স্ব ঠিকানা দেখানো 
হবে। কিয়ামতের দিন সকল মাখলুক্বাত ধ্বংস হবে। কিন্তু জান্নাত, জাহান্নাম ও 
তার ভিতরকার বন্তসমূহ অক্ষত থাকবে । 

৯- আহলেহাদীছগণ ক্য়ামতের দিন আল্লাহকে দর্শনে বিশ্বীস করেন : 

মুমিনগণ স্পষ্টভাবে আল্লাহকে প্রত্যক্ষ করবে । দুনিয়াতে এই দর্শন সম্ভব নয়। 
হবে এটাই । কাফির-মুশরিক ও মুনাফিকগণ এই মহা সৌভাগ্য হ'তে চিরবঞ্চিত 
হবে তাদের অবিশ্বাসের মর্মান্তিক প্রতিফল হিসাবে। 

০- আহলেহাদীছগণ রাসূল (ছাঃ)-এর শাফাআতে বিশ্বাস পোষণ করেন : 
শাফাঁআত হবে তিন ধরনের । (১) হাশরের ময়দানে উপস্থিত সকলের জন্য | (২) 
জান্নাতীদেরকে জান্নাতে পাঠানোর জন্য (৩) কবীরা গোনাহগার মুমিনদের জন্য । 
খারেজী ও মু'তাযেলীগণ শেষোক্ত শাফা“আতকে অস্বীকার করেন। কেননা তাদের 
মতে কবীরা গোনাহগার ব্যক্তি চিরস্থায়ী জাহান্নামী । 

১ম ও ২য় শাফা'আত মুহাম্মাদ (ছাঃ)-এর জন্য নির্দিষ্ট। তন্যধ্যে প্রথম 
শাফা“আতটিই অধিক মর্যাদামন্তিত। ৩য় শাফা "আত মুহাম্মাদ (ছাঃ) ও অন্যান্য 
জন্য উন্মুক্ত । যাদেরকে আল্লাহপাক সুফারিশের জন্য বিশেষ অনুমতি দিবেন । এতে 
বান্দার নিজস্ব কোন গৌরব নেই বা দুনিয়ায় থাকতে আগেভাগে কাউকে আল্লাহ্‌র 
নিকটে সুফারিশকারী মাধ্যম বা “অসীলা' সাব্যস্ত করারও কোন উপায় নেই। এই 
মাধ্যম বেছে নেওয়ার ফলেই ইহুদী-নাছারা ও মুশরিকগণ দুনিয়াতে একদল 
মানুষকে রব-এর আসনে বসিয়েছে। 

শাফা'আতের ফলে কারু শাস্তি মওফুক হয় না। বরং শাফা'আতের দ্বারা দয়াপরবশ 
হয়ে আল্লাহপাক কারো শান্তি মওকুফ করে থাকেন। যেমন বৃষ্টি প্রার্থনার ফলে বৃষ্টি 
হয়না বরং দো'আ কবুল হওয়ার কারণে আল্লাহ পাক বৃষ্টির রহমত বর্ষণ করে 
থাকেন। সকলে সকল অবস্থায় আল্লাহ্র রহমতের ভিখারী । তিনি কারো মুখাপেক্ষী 
নন। 

১১- আহলেহাদীছগণ “খতমে নবুওতে' দৃঢ় বিশ্বাস পোষণ করেন এবং এই 
বিশ্বাসকে মুমিন হওয়ায় দ্বিতীয় শর্ত মনে করেন। 

মুহাম্মাদ ছছোঃ)-কে শেষনবী মানতে অস্বীকারকারী কিংবা এতে সন্দেহ পোষণকারী 
ব্যক্তি আহলেহাদীছের আকীদামতে নিঃসন্দেহে কাফির। তাকে শেষনবী হিসাবে 
স্বীকার করার পর তার আনীত শরী'আতকে সর্বশেষ ও পূর্ণাঙ্গ হিসাবে মানতে 
অস্বীকারকারী ব্যক্তি পূর্ণ মুমিন নয় । 

মুহাম্মাদ ছাঃ)-কে শেষনবী হিসাবে বিশ্বাস করার উপরেই নির্ভর করে মুসলিম 
উম্মাহর এঁক্য ও অগ্রগতি । নির্ভর করে ইসলামের পূর্ণাংগ দ্বীন হওয়া, নবীর 
সর্বশ্রেষ্ঠ হওয়া এবং কুরআনের সর্বশেষ আসমানী কিতাব হওয়া । রাসূলুল্লাহ ছোঃ) 
এরশাদ করেন, “নবীদের তুলনা একটি পাকা ভবনের ন্যায়, যাতে একটি ইটের 
জায়গা মাত্র খালি ছিল। আমিই সেই ইট এবং আমার মাধ্যমেই নবীদের সিলসিলা 
শেষ হয়ে গেছে" বেখারী, মুসলিম)। “আমার পরে ত্রিশজন মিথ্যাবাদীর আবির্ভাব 
ঘটবে, যারা প্রত্যেকেই নিজেকে “আল্লাহ্‌র নবী” ধারণা করবে। অথচ আমিই শেষ 
নবী । আমার পরে কোন নবী নেই ৫৬১৬ (5 ১) -রুখারী, মুসলিম)। 


১২- আহলেহাদীছের অন্যতম আকীদা হ'ল ছাহাবায়ে কেরামের উচ্চ মর্ধাদার প্রতি 
শ্রদ্ধাশীল থাকা এবং তাদের সমালোচনা হ'তে বিরত থাকা । 

ছাহাবায়ে কেরাম হ'লেন উম্মতের সেরা ব্যক্তিত্ব । আল্লাহ পাক তাদেরকে তার 
হাবীব, সর্বশেষ ও শ্রেষ্ঠতম রাসূলের সাথী হিসাবে নির্বাচন করেছিলেন । কিয়ামতের 
দিন তারাই হবেন রাসূলের শাফা“আত লাভের প্রথম হকদার । 

আহলেহাদীছের আকীদা মতে কোন ছাহাবীকে গালি দেওয়া বা সমালোচনা করা 
কবীরা গোনাহ । তাদের মধ্যে কোন পাপ চিন্তা বা দুনিয়াবী উচ্চাভিলাষ ছিল না। 
তবে তারা নবীদের ন্যায় মাছুম বা নিষ্পাপ ছিলেন না। অতএব ইজতিহাদী ভুলের 
কারণেই তাদের কারু কারু মধ্যে পারস্পরিক সংঘাত হয়েছে। আহলেহাদীছগণ 
ছাহাবীদের ব্যাপারে শী'আ ও খারেজীদের বাড়াবাড়ি হ'তে মুক্ত। তীরা ছাহাবীদের 
সমালোচনা থেকে বিরত থাকেন ও সকল মুমিনের ব্যাপারে হৃদয়কে খোলাছা রাখা 
ঈমানী কর্তব্য বলে মনে করেন । রাফেযী ও শী“আদের ন্যায় তারা ছাহাবীদের গালি 
দেন না। খারেজীরা ওছমান ও আলীকে কাফের ও অবৈধ খলীফা মনে করেন। 
শীআরা প্রথম তিন খলীফাকে কাফের ও আলীকেই একমাত্র বৈধ খলীফা মনে 
করেন এবং পরবর্তীতে তাঁর পরিবারেই মুসলিম উম্মাহর নেতৃত্ব বা ইমামতকে 
সীমায়িত করে থাকেন। 

১৩- আহলেহাদীছগণ এ আকীদা পৌষণ করেন যে, খুলাফায়ে রাশেদীনের চারজন 
খলীফা হ'লেন উম্মতের চারজন সেরা ব্যক্তিত্ব। তাদের মধ্যে সর্বশ্রেষ্ঠ হ'লেন 
আবুবকর (রাঃ), অতঃপর ওমর ইবনুল খাত্বীৰ (রাঃ), অতঃপর ওছমান গণী (রাঃ), 
অতঃপর আলী (রাঃ)। রাসূলের ভবিষ্যদ্বাণী অনুযায়ী ত্রিশ বৎসর যাবত এঁদের 
হাতে “খিলাফতে রাশিদাহ" পরিচালিত হয়েছিল। 

১৪- আহলেহাদীছগণ এ আকীদা পোষণ করেন যে, আল্লাহ্র নবী (ছাঃ) যে 
জান্নাতবাসী হবেন। 

এতদ্যতীত ছাহাবী ছাবিত বিন কায়েস (মৃঃ ১২ হিঃ), উ্কাশা বিন মিহছান (মৃঃ ১২ 
হিঃ) ও আব্দুল্লাহ বিন সালাম (মৃঃ ৪৩ হিঃ) সম্পর্কেও আল্লাহ্র নবী (ছাঃ) 

রি ৭ 


হোদায়বিয়ার সন্ধির প্রাক্কালে “বায়'আতুর রিহ্‌ওয়ানে' উপস্থিত ১৪০০ শত ছাহাবীর 
সকলেই ক্ষমাপ্রাপ্ত ও জাহান্নাম হ'তে মুক্ত। 


১৫- আহলেহাদীছের অন্যতম আকীদা হ'ল রাসূল পরিবারকে মহব্বত করা ও 
তাদের প্রতি যথাযোগ্য সম্মান প্রদর্শন করা । 


রাসূল পরিবার" (০ 1১) বলতে চাচা আবু ত্ালিবের তিন পুত্র আলী, জাফর 
ও আব্বীল এবং চাচা আব্বাস (মৃঃ ৩৩ হিঃ)-এর পরিবারবর্গকে বুঝায়, যারা বনু 
হাশিমের অন্তর্ভুক্ত এবং ধাদের জন্য ছাদাক্বা খাওয়া হারাম । এঁদের সঙ্গে বনু আব্দুল 
মুত্বীলিবের অনেকে যুক্ত আছেন। এঁরা জাহেলী ও ইসলামী উভয় যুগেই নবীর 
নিরাপত্তার জন্য জানমাল নিয়ে সদা সচেষ্ট ছিলেন। তারাই প্রথমে ইসলাম গ্রহণ 
করেন এবং মক্কা ও মদীনার মধ্যবর্তী 'খুম্ম কুয়া'র নিকটে একদিন সকল ছাহাবীকে 
জমা করে রাসূলুল্লাহ (ছাঃ) তার পরিবারের প্রতি সম্মান ও মর্যাদা প্রদর্শনের জন্য 
উম্মতকে বিশেষভাবে তাকীদ দিয়ে গেছেন। 


রাসুল পরিবার" বলতে রাসূলুল্লাহ ছাঃ)-এর সম্মানিতা স্ত্রীগণকেও বুঝানো হয়। 
'উম্মাহাতুল মুমিনীন" বা উম্মতে মুসলিমার মাতা হিসাবে তীরা চিরকাল বিশেষ 
মর্যাদার অধিকারিণী । জান্নাতেও তারা রাসূলের (ছাঃ) স্ত্রী হয়ে থাকবেন। এদের 
মধ্যে মা খাদীজা ও মা আয়েশা হ'লেন সর্বাধিক মর্ধাদার অধিকারিণী । আহলে 
বায়তের প্রতি মর্ষাদার ব্যাপারে আহলেহাদীছগণ খারেজী ও শী“আদের বাড়াবাড়ি 
হ'তে মুক্ত। 

১৬- আহলেহাদীছগণ “কারামাতে আউলিয়ায় বিশ্বাস পোষণ করেন। 


তাদের মতে এটা আল্লাহ্র পক্ষ হ'তে তার কোন নেক বান্দার প্রতি কারামত বা 
বিশেষ সম্মান প্রদর্শন বৈ কিছু নয়। আল্লাহ কখন কাকে কিভাবে এই মর্যাদা প্রদর্শন 
করবেন, এটা কেবলমাত্র তিনিই জানেন । এতে বান্দার নিজস্ব কোন গৌরব নেই। 


পূর্বেকার উম্মতের মধ্যে 'আছহাবে কাহফ'-এর মহানিদ্রা ও পুনর্জাগরণের ঘটনা, 
মসজিদের মেহরাবের মধ্যে বিবি মরিয়ামের জন্য জান্নাত হ'তে খাদ্য আগমন, 
তাকে স্বামী ছাড়াই সন্তান প্রদান, মাতৃক্রোড়ে শিশু ঈসা (আঃ)-এর বাক্যালাপ 
প্রভৃতি কারামাতের প্রমাণ বহন করেন। 

আমাদের নবী (ছাঃ)-এর জীবদ্দশায় আবুবকর (রাঃ), আছিম বিন ছাবিত (রাঃ), 
খুবায়েব (রাঃ) প্রমুখ ছাহাবার কারামত প্রকাশিত হয়েছে। তার মৃত্যুর পরে ওমর, 
ওছমান, আলী (রাঃ) প্রমুখ ছাহাবার কারামত প্রমাণিত হয়েছে। ছাহাবা, তাবেঈন, 
তাবে তাবেঈনের পরেও কিয়ামত পর্যন্ত “কারামতে আউলিয়া” জারি থাকবে । 
আহলেহাদীছের আকীদা মতে কারামতের কারণে কেউ উম্মতের “বিশেষ 
মর্যাদাপ্রাপ্ত” ব্যক্তি হিসাবে গণ্য হবেন না। তিনি মানুষের রোগ আরোগ্যকারী, 

প্রয়োজন পূরণকারী বা ইল্মে গায়েবের অধিকারী হ*তে পারেন না। জীবিত বা মৃত 
অবস্থায় তার প্রতি তা"যীমী সিজদা করা, নযর-নেয়া পেশ করা, মৃত্যুর পরে তার 
অসীলায় প্রা্থর্না নিবেদন করা স্পষ্ট শিরক হবে । মু'তাযিলাগণ ও কিছু কিছু 
আশ'আরী বিদ্বান কারামাতে আউলিয়াকে অস্বীকার করে থাকেন। 

১৭- যা স্বপ্রঘোর ৫১. ৮1 ৬৬০) নয়, মুমিনের সেই সকল শুভ স্বপ্নে __$9| 
(৮৮০০ বিশ্বাস পোষণ করে থাকেন। 

নবীদের স্বপ্ন “অহি' ছিল। বর্তমানে নবুঅত নেই, কিন্তু সুসংবাদ বা সত্যস্বপ্র বাকী 
আছে। নেক স্বপ্ন আল্লাহ্র পক্ষ থেকে হয় এবং স্বপ্রঘোর বা দুঃস্বপ্ন শয়তানের পক্ষ 
থেকে হয়। আহলেহাদীছের আক্বীদা মতে কারামাতে আউলিয়ার ন্যায় “সত্যস্বপ্ন' 
শরী“আতের কোন দলীল নয়। 

১৮- আহলেহাদীছের আকীদা মতে ভাল-মন্দ সকল ইমামের পিছনে ছালাত আদায় 
করা জায়েয । 

আল্লাহ বলেন “তোমরা রুকুকারীদের সাথে রুকু কর" বোকারাহ ২/৪৩)। বিদ্বোহী 
ওছমান গণী (রাঃ) বলেছিলেন, “মানুষের সমস্ত আমলের মধ্যে ছালাতই সর্বোত্তম । 
অতএব যখন কেউ এই উত্তম কাজটি করে, তখন তোমরা তাদের অনুগামী হও 
এবং তাদের মন্দ কার্ষসমূহ হ'তে বিরত থাক" । উমাইয়া সেনাপতি হাজ্জাজ বিন 
ইউসুফ কর্তৃক মক্কা নগরী অবরোধকালে ছাহাবী আব্দুল্লাহ বিন ওমর (মৃঃ ৭৪ হিঃ) 
কখনও হাজ্জাজের সৈন্যদের পিছনে কখনও আব্দুল্লাহ বিন যোবায়ের (১-৭৩ হিঃ)- 
এর সৈন্যদের পিছনে ছালাত আদায় করতেন। 

১৯- আহলেহাদীছের আকীদা হ'ল ভাল-মন্দ সব ধরনের মুসলিম আমীরের 
আনুগত্য করা। 

অবশ্য শরী'আত বিরোধী কোন হুকুম মানতে মুসলিম প্রজাসাধারণ বাধ্য নন। 
শাসক অপসন্দনীয় হ'লে ছবর করতে হবে। তার হেদায়াতের জন্য আল্লাহ্‌র 
নিকটে দো'আ করতে হবে। ইছলাহের উদ্দেশ্যে তার সম্মুখে হক কথা বলতে 
হবে। সংশোধনের অযোগ্য বিবেচিত হ'লে কোন কোন আহলেহাদীছ বিদ্বানের 
মতে তাকে পদচ্যুত করতে হবে । শত্রু কর্তৃক দেশ আক্রান্ত হ'লে ভাল-মন্দ সব 
আমীরের অধীনে জিহাদে অংশগ্রহণ করতে হবে। প্রকাশ্য কুফরী প্রত্যক্ষ না করা 
পর্যন্ত মুসলিম শীসকের বিরুদ্ধে বিদ্রোহ কিংবা সশস্ত্র অভ্যুঙ্থান করা চলবে না। 
নারীকে মুসলমানদের শাসন কর্তৃতে বসানো যাবে না। অমনিভাবে যারা নেতৃত্্‌ 
চেয়ে নেয় বা লোভ করে কিংবা আকাঙ্খা পোষণ করে তাদেরকে নেতৃত্ব দেওয়া 
যাবে না (বৃখারী ও মুসলিম) । 


আসুন! পবিত্র কুরআন ও ছহীহ হাদীছের আলোকে জীবন গড়ি। 

